pythainlp/thai-wiki-dataset-v4 huggingface dataset:
อนุชา นาคาศัย

อนุชา นาคาศัย #เปลี่ยนทาง (เกิด 15 เมษายน พ.ศ. 2503) ชื่อเล่น แฮงค์ ปัจจุบันดำรงตำแหน่งสมาชิกสภาผู้แทนราษฎรจังหวัดชัยนาท สังกัดพรรครวมไทยสร้างชาติ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน อดีตรัฐมนตรีประจำสำนักนายกรัฐมนตรี อดีตกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาลพลเอก ประยุทธ์ จันทร์โอชา และอดีตเลขาธิการพรรคพลังประชารัฐ เป็นหนึ่งในอดีตกรรมการบริหารพรรคไทยรักไทยซึ่งถูกตัดสิทธิ์ทางการเมืองเมื่อปี พ.ศ. 2550
ประวัติ.
อนุชา นาคาศัย มีชื่อเล่นว่า "แฮงค์" เกิดเมื่อวันที่ 15 เมษายน พ.ศ. 2503 ที่ตำบลโพนางดำตก อำเภอสรรพยา จังหวัดชัยนาท เป็นบุตรของนายสุธน นาคาศัย กับนางสุจิตรา นาคาศัย จบมัธยมศึกษาจาก โรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี สาขานิติศาสตร์ จากมหาวิทยาลัยรามคำแหง เมื่อปี พ.ศ. 2527มีพี่สาวหนึ่งคน น้องชายสองคน ชื่อนายอนุสรณ์ นาคาศัย นายกสมาคมกีฬาชัยนาท อดีตนายกองค์การบริหารส่วนจังหวัดชัยนาท และนายอนุรุทธิ์ นาคาศัย ประธานสโมสรฟุตบอลชัยนาท ฮอร์นบิล และมีพี่สาวชื่อ จิตร์ธนา ยิ่งทวีลาภา เป็น นายกองค์การบริหารส่วนจังหวัดชัยนาท
ด้านชีวิตครอบครัว อนุชาเคยสมรสกับพรทิวา นาคาศัย อดีต ส.ส.ชัยนาท อดีตรัฐมนตรีว่าการกระทรวงพาณิชย์ และอดีตเลขาธิการพรรคภูมิใจไทย มีบุตร-ธิดา 2 คน ปัจจุบันได้หย่ากับภรรยาแล้ว
การทำงาน.
อนุชา นาคาศัย เป็นสมาชิกสภาผู้แทนราษฎรจังหวัดชัยนาท สังกัดพรรคไทยรักไทย และต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 อนุชา นาคาศัย ยังเคยให้การสนับสนุนทางการเมืองกับพรรคภูมิใจไทย ซึ่งมีอดีตภรรยาของตนเป็นเลขาธิการพรรคอีกด้วย
ใน พ.ศ. 2561 นายอนุชาได้ย้ายมาร่วมงานกับ พรรคพลังประชารัฐ พร้อมกับรับตำแหน่งกรรมการบริหารพรรค และก้าวขึ้นมาเป็นเลขาธิการพรรคเมื่อวันที่ 27 มิถุนายน พ.ศ. 2563 ต่อมาในเดือนสิงหาคมของปีเดียวกัน เขาได้รับแต่งตั้งเป็นรัฐมนตรีประจำสำนักนายกรัฐมนตรี ในวันที่ 17 กุมภาพันธ์ พ.ศ. 2566 อนุชาได้ยื่นหนังสือลาออกจากการเป็นสมาชิกพรรคพลังประชารัฐและสมาชิกสภาผู้แทนราษฎรทำให้ต้องพ้นจากตำแหน่งกรรมการบริหารพรรคพลังประชารัฐ ปัจจุบันสังกัดพรรครวมไทยสร้างชาติ
ต่อมาเขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน ในปี 2566
ค่าของคน

ค่าของคน เป็นนวนิยายของ โรสราเรน หรือ ทมยันตี เป็นนวนิยายที่สะท้อนให้เห็นถึงคุณค่าของชีวิต ความรัก คุณธรรมและความดีงาม ซึ่งซื้อหาไม่ได้ด้วยอำนาจเงิน ตีพิมพ์รวมเล่มในปี พ.ศ. 2508 จนถึงปัจจุบัน นวนิยายเรื่องนี้เป็นภาพยนตร์และโทรทัศน์มาหลายครั้งรวมทั้งละครวิทยุ
ล่าสุดในปี พ.ศ. 2554 บริษัทเอ็กแซ็กท์ ได้นำไปสร้างเป็นละครโทรทัศน์ ออกอากาศทางสถานีโทรทัศน์สีกองทัพบกช่อง 7 ทุกวันศุกร์ (20.30 น.) และ วันเสาร์ วันอาทิตย์ (20.15 น.) กำกับการแสดงโดย บรรเจิด พุทธโศภิษฐ์ นำแสดงโดย ณวัฒน์ กุลรัตนรักษ์, วรนุช ภิรมย์ภักดี, รพีภัทร เอกพันธ์กุล, พิชญา เชาวลิต, อนุชิต สพันธุ์พงษ์, อภิษฎา เครือคงคา และมี พิศมัย วิไลศักดิ์ มาร่วมแสดง แถมเคยแสดงในบทกล้วย รจเรข มาแล้ว ในรูปแบบภาพยนตร์มาแล้ว ในปี พ.ศ. 2514 ซึ่งเริ่มออกอากาศ วันที่ 25 กุมภาพันธ์ พ.ศ. 2554
เรื่องย่อ.
ลักษมณ์ นฤนารถไมตรี เป็นลูกชายของท่านเจ้าพระยานฤนาทไมตรีกับท่านผู้หญิงศรีสวัสดิ์ ท่านเจ้าพระยามีหน้าที่การงานเป็นท่านทูต ด้วยสาเหตุนี้เองทำให้ครอบครัวต้องมีการโยกย้ายไปยังต่างประเทศบ่อยครั้ง เมื่อตอนเด็ก ๆ ลักษมณ์พบว่าความสัมพันธ์ของครอบครัวไม่ดีเท่าที่ควรโดยพ่อแม่ ของเขามักจะแสดงความเหินห่าง จนกระทั่งเมื่อท่านเจ้าพระยาได้กลับมาที่เมืองไทยความเหินห่างก็ยิ่งปรากฏให้เห็นชัดเจนขึ้น เมื่อพ่อของเขาได้พาผู้หญิงเข้ามาอยู่ในบ้าน หลังจากนั้นลักษมณ์ก็ถูกส่งตัวไปเรียนหนังสือยังต่างประเทศ ไม่นานแม่ของเขาก็ได้ส่งข่าวไปบอกว่า พ่อของเขาป่วยหนัก ดังนั้นลักษมณ์จึงได้กลับมาที่เมืองไทยเพื่อมาดูอาการของพ่อเมื่อกลับมาเขา ก็ได้รู้ความจริงว่าคุณแข เป็นภรรยาของพ่ออีกคนหนึ่งและเขาก็ได้มีน้องชายอีกคนชื่อพิมาน
ลักษมณ์ เป็นคนชัดเจนต่อชีวิตทั้งในด้านดีและด้านเลว ในด้านการงานเขาจึงไม่เคยถูกตำหนิแต่ในเรื่องความประพฤติเขามักจะถูกตำหนิบ่อย ๆ จึงเป็นเหตุผลให้คุณแข ซึ่งเป็นแม่เลี้ยงพยายามที่จะหาสตรีที่มีความเหมาะสมเพียบพร้อมในทุก ๆ ด้านมาแต่งงานกับเขา แต่ไม่เป็นผลสำเร็จ คุณแขจึงได้หันไปสนใจที่จะหาภรรยาให้แก่พิมาน ลูกชายของตัวเอง แต่เนื่องจากพิมานมีคนรักอยู่แล้วเขาจึงปฏิเสธ คุณแขจึงได้ไปขอให้ลักษมณ์ช่วย ลักษมณ์ก็เลยไปหาคนรักของพิมานชื่อรจเรจ
โดยเขาได้ตกลงกับรจเรจว่า ให้เลิกยุ่งเกี่ยวกับพิมาน ซึ่งเขาได้ยื่นข้อเสนอเป็นเงิน 1 ก้อน และเพื่อเป็นการตัดปัญหาจะต้องมีการจดทะเบียนสมรสระหว่างเขาและรจเรจ และจะทำการหย่าเมื่อเขาแน่ใจว่าพิมานจะแต่งงานกับผู้หญิงที่แม่เลือกให้ แม้ว่ารจเรจจะเป็นผู้หญิงที่มีความรักเกียรติ รักศักดิ์ศรีมาก แต่เนื่องจากเธอมีความจำเป็นที่จะต้องใช้เงินมาไถ่บ้าน จากที่ลักษมณ์ไม่เคยเห็นคุณค่าของคนและคิดว่าทุกสิ่งทุกอย่างรวมทั้งชีวิตคน สามารถซื้อมาด้วยเงิน ทำให้เขาคิดว่ารจเรจก็เหมือนกับผู้หญิงทั่ว ๆ ไปที่ทำทุกอย่างเพื่อเงิน เมื่อรจเรจได้เข้ามาอยู่ในบ้านทำให้ชีวิตของเขาเปลี่ยนแปลงไปในด้านที่ดีขึ้น จนกระทั่งทั้งคู่ได้รักกัน และรจเรจก็ได้ทำให้ลักษมณ์ได้รู้ว่าอำนาจเงินไม่สามารถซื้อได้ทุกอย่างโดยเฉพาะคน
การดัดแปลงบทประพันธ์.
เริ่มแรกบทประพันธ์ ค่าของคน ได้ถูกนำไปสร้างหลายรูปแบบ ได้แก่ ภาพยนตร์, ละครโทรทัศน์ และละครวิทยุ มีรายละเอียดดังนี้
เกร็ด.
<templatestyles src="Reflist/styles.css" />
ประยุทธ์ ศิริพานิชย์

ประยุทธ์ ศิริพานิชย์ (เกิด 30 กันยายน พ.ศ. 2488) อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดมหาสารคาม 8 สมัย อดีตรองหัวหน้าพรรคเพื่อไทย และอดีตที่ปรึกษารองนายกรัฐมนตรี (ปลอดประสพ สุรัสวดี)
ประวัติ.
ประยุทธ์ ศิริพานิชย์ เกิดเมื่อวันที่ 30 กันยายน พ.ศ. 2488 ที่ตำบลหัวขวาง อำเภอโกสุมพิสัย จังหวัดมหาสารคาม เป็นบุตรคนที่สองของนายประจวบ กับนางหนูทอง ศิริพานิชย์ มีพี่น้อง 8 คน สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง
สมรสกับนางพัฒนวดี ศิริพานิชย์ เมื่อวันที่ 9 มกราคม พ.ศ. 2513 มีบุตรธิดา 3 คน คือนายจิรวัฒน์ ศิริพานิชย์ นางรชดาวัลย์ ศิริพานิชย์ และ นางสุรางค์ จันทรสถาพร
งานการเมือง.
นายประยุทธ์ เป็นสมาชิกสภาจังหวัดมหาสารคามหลายสมัย ตั้งแต่ปี พ.ศ. 2522 เป็นต้นมา และเคยดำรงตำแหน่งเลขาธิการพรรคกิจสังคม ในช่วงที่มีนายมนตรี พงษ์พานิช เป็นหัวหน้าพรรค และเคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกเปรม ติณสูลานนท์ และรัฐบาลพลเอกชาติชาย ชุณหะวัณ เป็นรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลพลเอกสุจินดา คราประยูร และรัฐมนตรีช่วยว่าการกระทรวงแรงงานและสวัสดิการสังคม ในรัฐบาลนายชวน หลีกภัย
ในปี พ.ศ. 2553 นายประยุทธ์ ได้รับเลือกจากสมาชิกพรรคเพื่อไทย ให้ดำรงตำแหน่งรองหัวหน้าพรรค ต่อมาในเดือนเมษายน พ.ศ. 2554 นายประยุทธ์ ได้ลาออกจากตำแหน่งรองหัวหน้าพรรคพร้อมกับคณะกรรมการบริหารพรรคอีกจำนวนหนึ่ง เพื่อไม่ให้ส่งผลกระทบอันจะเป็นเหตุให้มีการยุบพรรคได้
ในรัฐบาลของนางสาวยิ่งลักษณ์ ชินวัตร เขาได้รับแต่งตั้งเป็นที่ปรึกษารองนายกรัฐมนตรี (ปลอดประสพ สุรัสวดี) ต่อมาเขาได้ลาออกจากตำแหน่งดังกล่าว เมื่อเดือนกุมภาพันธ์ พ.ศ. 2557
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 56
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 20 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 17 และได้รับการเลือกตั้ง เนื่องจากผลการเลือกตั้งแบบบัญชีรายชื่อ พรรคเพื่อไทยได้ 29 ที่นั่ง คือผู้สมัครของพรรคในลำดับที่ 1-29
การเสนอร่างพระราชบัญญัตินิรโทษกรรม.
ต่อมาในปี พ.ศ. 2556 เขาในฐานะรองประธานกรรมาธิการพิจารณาร่างพระราชบัญญัตินิรโทษกรรม ได้เสนอให้มีการแก้ไขให้มีการนิรโทษกรรมทุกฝ่าย หรือฉบับที่สื่อมวลชนเรียกว่า "นิรโทษกรรมสุดซอย" จนมีการคัดค้านจากฝ่ายตรงข้ามทางการเมือง ว่าเป็นการเอื้อผลประโยชน์ให้ พ.ต.ท. ทักษิณ ชินวัตร อดีตนายกรัฐมนตรี 
ผลการกระทำของนายประยุทธ์ในครั้งนี้ลุกลามใหญ่โต เกิดความไม่พอใจของหลายฝ่าย ในที่สุด น.ส.ยิ่งลักษณ์ ชินวัตร ในฐานะนายกรัฐมนตรี ต้องประกาศยุบสภาผู้แทนราษฎรในวันที่ 9 ธันวาคม 2556
โรงเรียนสาธิตมหาวิทยาลัยรามคำแหง ฝ่ายประถม

โรงเรียนสาธิตมหาวิทยาลัยรามคำแหง(ฝ่ายประถม) ตั้งอยู่ในมหาวิทยาลัยรามคำแหง แขวงหัวหมาก เขตบางกะปิ กรุงเทพมหานคร
ประวัติ.
โรงเรียนสาธิตมหาวิทยาลัยรามคำแหง (ฝ่ายประถม) ได้ก่อตั้งขึ้นโดย ศาสตราจารย์ประจำรังสรรค์ แสงสุข อธิการบดี ซึ่งตระหนักถึงความสำคัญของการศึกษาขั้นพื้นฐาน ได้มอบนโยบายให้ รองศาสตราจารย์นพคุณ คุณาชีวะ รองอธิการบดีฝ่ายสวัสดิการ จัดตั้งโครงการพัฒนาเด็กเล็กขึ้นในระยะแรก เพื่อลดปัญหาผู้ปกครองที่ไม่สามารถนำบุตรหลานไปฝากเรียนในโรงเรียนอนุบาล หรือสถานรับเลี้ยงเด็กในบริเวณใกล้เคียงที่พักได้ และเพื่อเป็นสวัสดิการแก่บุคลากรมหาวิทยาลัย ในปี 2537 จึงได้เปิดรับนักเรียนในชั้นบริบาล 2 ห้อง อนุบาล 1 ห้อง โรงเรียนได้พัฒนาด้านวิชาการและด้านบุคลากรจนโครงการพัฒนาเด็กเล็ก จึงได้เปลี่ยนรูปเป็นโรงเรียนอนุบาลรามคำแหง ในปี 2538 หลังจากนั้นโรงเรียนได้รับการสนับสนุนจากมหาวิทยาลัยและพัฒนาจนถึงชั้นอนุบาล 3 ซึ่งเป็นชั้นสูงสุดของโรงเรียน ผู้ปกครองที่เป็นบุคลากรของมหาวิทยาลัยก็ประสบปัญหาในการหาโรงเรียนให้บุตร จึงได้เรียกร้องให้โรงเรียนเปิดสอนชั้นประถมศึกษาต่อไป โรงเรียนสาธิตมหาวิทยาลัยรามคำแหง (ฝ่ายประถม) จึงได้จัดตั้งขึ้น โดยได้รับอนุมัติจากสภามหาวิทยาลัยรามคำแหง เมื่อวันที่ 15 ธันวาคม 2540 และเปิดรับนักเรียนชั้นประถมศึกษาปีที่ 1 ในปีการศึกษา 2541 เป็นต้นมา และได้ขยายชั้นเรียนถึงชั้นประถมศึกษาปีที่ 6 
ในปีการศึกษา 2546 ในปีการศึกษา 2544 โรงเรียนได้เปิดสอนโครงการภาคภาษาอักฤษ ชั้นอนุบาล1 โดยจัดประสบการณ์แบบบูรณาการ (Integration) แบบ 2 ภาษา (Bilingual) เน้นภาษาอังกฤษเป็นสำคัญ พร้อมทั้งสอนภาษาจีนควบคู่ด้วย 
ในปีการศึกษา 2548 โรงเรียนได้เปิดสอนโครงการศูนย์
์การศึกษาสำหรับเด็กพิเศษ ซึ่งเป็นการจัดการศึกษาให้สำหรับบุคคลที่มีความต้องการพิเศษ ได้แก่ เด็กที่มีความบกพร่องทางสติปัญญาและเด็กที่มีปัญหาความบกพร่องทางด้านการเรียนรู้ โดยทางโรงเรียนจัดให้นักเรียนได้มีโอกาสในการเข้าเรียนร่วมในชั้นเรียนปกติ ทั้งนี้เพื่อให้เด็กมีพัฒนาการทั้งทางด้านร่างกาย สติปัญญา อารมณ์ และสังคมได้สมวัย หรือสามารถพัฒนาได้สูงสุดตามศักยภาพ 
ในด้านวิชาการโรงเรียนจะเป็นต้นแบบของการจัดการเรียนการสอนแบบเตรียมความพร้อม จะเอื้อประโยชน์ให้กับอาจารย์ ข้าราชการ และ นักศึกษาในสาขาวิชาต่าง ๆ ที่เกี่ยวข้องกับการพัฒนาเด็ก ให้ใช้เป็นแหล่งค้นคว้า วิจัยและทดลองปฏิบัติการสอน เพื่อพัฒนางานวิชาการให้กว้างขวางออกไป ตลอดจนเปิดโอกาสให้ บุคลากรภายนอกที่สนใจงานวิชาการด้านนี้ ได้เข้ามาศึกษาดูงานเพื่อนำความรู้ไปใช้ในการพัฒนาเยาวชน ให้เติบโตเป็นประชากรที่มีคุณภาพของสังคม
สัญลักษณ์.
ตราสัญลักษณ์ประจำโรงเรียน.
ตราสัญลักษณ์ของโรงเรียนใช้ตราเดียวกันกับมหาวิทยาลัยรามคำแหง และโรงเรียนสาธิตมหาวิทยาลัยรามคำแหง ฝ่ายมัธยม คือ ตราพ่อขุนรามคำแหงมหาราช
คำขวัญโรงเรียน.
รศ.นพคุณ คุณาชีวะ (๕ สิงหาคม ๒๕๕๐)
ซิงเกิลนิวคลีโอไทด์โพลีมอร์ฟิซึม

ซิงเกิลนิวคลีโอไทด์โพลีมอร์ฟิซึม  หรือสนิป  เป็นการแปรผันของลำดับดีเอ็นเอชนิดหนึ่งซึ่งมีการเปลี่ยนแปลงของนิวคลีโอไทด์หนึ่งตัวในจีโนมทำให้แตกต่างจากจีโนมของสิ่งมีชีวิตอื่นในสปีชีส์เดียวกันหรือต่างจากโครโมโซมอีกแท่งหนึ่งในสิ่งมีชีวิตเดียวกัน ตัวอย่างเช่น ชิ้นส่วนดีเอ็นเอในตำแหน่งเดียวกันจากคนสองคนพบเป็น AAGCCTA และ AAGCTTA มีความแตกต่างที่นิวคลีโอไทด์ตัวหนึ่ง เช่นนี้กล่าวได้ว่า SNP นี้มี 2 อัลลีล โดย SNP ส่วนใหญ่มีเพียง 2 อัลลีลเท่านั้น
ซูเปอร์มูน

ในทางดาราศาสตร์ ซูเปอร์มูนเป็นจันทร์เพ็ญหรือจันทร์ดับซึ่งเกิดขึ้นพร้อมกับการเข้าใกล้โลกของดวงจันทร์ ระยะห่างระหว่างโลกกับดวงจันทร์แตกต่างกันไปแต่ละเดือนอยู่ระหว่าง 354,000 และ 410,000 กิโลเมตร เนื่องจากวงโคจรรูปวงรีของดวงจันทร์
การจำกัดความ.
ชื่อ ซูเปอร์มูน ประดิษฐ์โดยโหราจารย์ ริชาร์ด นอลล์ ใน ค.ศ. 1979 (พ.ศ. 2522) โดยจำกัดความว่า
คำว่า ซูเปอร์มูน ไม่ได้รับการยอมรับหรือใช้กันอย่างกว้างขวางในประชาคมดาราศาสตร์หรือวิทยาศาสตร์ ซึ่งใช้คำว่า "perigee-syzygy" แทน คำว่า "perigee" เป็นจุดที่ดวงจันทร์อยู่ใกล้โลกที่สุดในวงโคจร และ "syzygy" เป็นจันทร์เพ็ญหรือจันทร์ดับ เมื่อโลก ดวงอาทิตย์และดวงจันทร์เรียงตัวกันเกือบเป็นเส้นตรง ดังนั้น ซูเปอร์มูนจึงอาจเป็นสองปรากฏการณ์นี้ที่เกิดขึ้นพร้อมกัน ถึงแม้ว่านักวิทยาศาสตร์จะยังไม่มีการประดิษฐ์คำขึ้นเรียกก็ตาม
ความเชื่อมโยงกับภัยพิบัติทางธรรมชาติ.
การคาดคะเนว่ามีความเชื่อมโยงระหว่างการเกิดปรากฏการณ์ซูเปอร์มูนกับภัยพิบัติทางธรรมชาติอย่างเช่นแผ่นดินไหวและคลื่นสึนามินั้นมีความหนักแน่นน้อยมาก มีการโต้แย้งว่าภัยพิบัติทางธรรมชาติหลายครั้งได้เกิดขึ้นในปีที่เกิดปรากฏการณ์ซูเปอร์มูนขึ้น ซึ่งได้รับอิทธิพลจากแรงโน้มถ่วงที่เพิ่มมากขึ้นของดวงจันทร์ ถึงแม้ว่าเนื่องจากการเปลี่ยนแปลงระยะห่างจากโลกของดวงจันทร์ การให้เหตุผลนี้จะไม่ได้รับการสนับสนุนหากภัยพิบัติที่กล่าวถึงนั้นตรงกับวันที่เกิดซูเปอร์มูน
มีการให้เหตุผลว่าแผ่นดินไหวในมหาสมุทรอินเดีย พ.ศ. 2547 ได้รับอิทธิพลมาจากซูเปอร์มูนที่เกิดขึ้นสองสัปดาห์ถัดมาเมื่อวันที่ 10 มกราคม พ.ศ. 2548 อย่างไรก็ตาม เมื่อวันที่ 26 ธันวาคม พ.ศ. 2547 (ที่เกิดภัยพิบัติขึ้น) ดวงจันทร์อยู่ในจุดที่อยู่ไกลโลกที่สุด ดังนั้น ปรากฏการณ์ซูเปอร์มูนจึงไม่สามารถเกิดขึ้นได้
นักโหราศาสตร์ระบุว่าแผ่นดินไหวและคลื่นสึนามิในโทโฮะกุ พ.ศ. 2554 ได้รับอิทธิพลมาจากซูเปอร์มูนที่เกิดขึ้นเมื่อวันที่ 19 มีนาคม ซึ่งเป็นซูเปอร์มูนที่เข้าใกล้โลกมากที่สุดนับตั้งแต่ พ.ศ. 2535 ปัญหาคือ เมื่อวันที่ 11 มีนาคม (ที่เกิดภัยพิบัติขึ้น) ดวงจันทร์อยู่ใกล้จุดที่อยู่ไกลโลกมากกว่าจุดที่อยู่ใกล้โลก ที่ระยะห่างประมาณ 400,000 กิโลเมตร ซึ่งอยู่ไกลกว่าระยะห่างเฉลี่ยระหว่างโลกและดวงจันทร์เสียอีก
ยากุป วากแนร์

ยากุป วากแนร์  เกิดเมื่อวันที่ 24 ธันวาคม ค.ศ. 1981 ที่กรุงปราก ประเทศเชโกสโลวาเกีย เป็นนักดนตรี, นักสำรวจ, นักตกปลาแบบสุดเหวี่ยง และพิธีกรรายการโทรทัศน์สารคดีชุด "Fish Warrior" (ออกอากาศทางช่องเนชั่นแนล จีโอกราฟิก ในประเทศไทยออกอากาศทางทรูวิชันส์) ในอดีตเคยทำงานเป็นมัคคุเทศน์นำตกปลาในหลายประเทศของยุโรป
ในสารคดีชุดนี้วากแนร์ต้องเดินทางไปทั่วโลกเพื่อตกปลาน้ำจืดขนาดใหญ่หลายชนิด ทั้งแม่น้ำแอมะซอน, แอฟริกากลาง, อะแลสกา 
วากแนร์ได้ทำลายสถิติการตกปลาได้หลายชนิด โดยสามารถจับปลาที่มีความยาวและน้ำหนักทำลายสถิติโลกได้หลายตัว ทำให้กลายเป็นบุคคลที่มีชื่อเสียงระดับเดียวกับดารานักแสดงคนหนึ่งในประเทศเช็กเกีย ได้ให้สัมภาษณ์ทางโทรทัศน์ วิทยุ และหนังสือพิมพ์นิตยสารหลายฉบับในประเทศ รวมทั้งได้เขียนหนังสือบันทึกการตกปลา และเป็นผู้ออกความเห็นเพื่อเสนอต่อการประชุมเกี่ยวกับสิ่งแวดล้อมในระดับนานาชาติอีกด้วย
ยาซูโอะ คูนิมิ

ยาซูโอะ คูนิมิ (; โรมาจิ: "Kunimi Yasuo") นักมวยสากลชาวญี่ปุ่น เกิดเมื่อ 24 สิงหาคม พ.ศ. 2517 ที่เมืองคานาซาวะ ประเทศญี่ปุ่น สถิติการชก 27 ครั้ง ชนะ 16 (น็อค 6) เสมอ 4 แพ้ 7
โกปาเดลเรย์

กัมเปโอนาโตเดเอสปัญญา–โกปาเดซูมาเฆสตัดเอลเรย์, หรือรู้จักกันในนาม โกปาเดลเรย์ หรือแค่ ลาโกปา หรือเดิมรู้จักกันในชื่อ โกปาเดลเกเนราลิซิโม (1939–76) เป็นการแข่งขันฟุตบอลประจำปีแบบแพ้คัดออก ในประเทศสเปน ซึ่งจัดโดยสหพันธ์ฟุตบอลสเปน ก่อตั้งขึ้นในปี ค.ศ. 1903 จึงทำให้เป็นการแข่งขันฟุตบอลระดับชาติที่เก่าแก่ที่สุดในประเทศสเปน
ปัจจุบันผู้ชนะจะได้ลงเล่นในยูฟ่ายูโรปาลีกฤดูกาลถัดไป แต่หากได้รับสิทธิ์ลงเล่นในฟุตบอลยุโรปที่สูงกว่านี้แล้ว จะมอบให้กับทีมที่มีตำแหน่งสูงสุดในลีกที่ยังไม่ผ่านการคัดเลือกแทน (เดิมมอบให้แก่ทีมรองชนะเลิศเว้นแต่พวกเขาจะผ่านเข้ารอบในลีกไปแล้วจนยกเลิกในปี ค.ศ. 2014) บาร์เซโลนา เป็นสโมสรที่ประสบความสำเร็จมากที่สุดจากการชนะเลิศ 32 สมัย และยังเป็นทีมชนะเลิศปัจจุบัน หลังเอาชนะเรอัลมาดริดทีมที่ชนะเลิศสูงสุดเป็นลำดับที่สามที่ 19 สมัย ในรอบชิงชนะเลิศ ปี ค.ศ. 2025 ซึ่งจัดที่เอสตาดิโอเดลาการ์ตูฆา
การแข่งขันนัดชิงชนะเลิศ.
‡‡หมายเหตุ‡‡ เรอัลมาดริด ทีมสำรองถูกห้ามสำหรับการแข่งขันครั้งนี้เป็นครั้งแรกในการแข่งขัน ในช่วงปี 1990–91
เจ้าหนูกบอภินิหาร

เจ้าหนูกบอภินิหาร (ญี่ปุ่น: ど根性ガエル, "Dokonjō Gaeru") เป็นหนังสือการ์ตูน หรือ มังงะ และ อนิเมะ โดย ยาซุมิ โยชิซาวะ (Yasumi Yoshizawa) ฉบับหนังสือการ์ตูน โดยจัดพิมพ์ในปีวันที่ 27 กรกฎาคม พ.ศ.2513-14 มิถุนายน พ.ศ.2533 ส่วนในฉบับอนิเมะถูกจัดทำขึ้นทั้งหมด 2 ครั้งด้วยกัน ครั้งที่หนึ่งเริ่มออกอากาศในวันที่ 7 ตุลาคม พ.ศ. 2515 - 28กันยายน พ.ศ.2517 ผ่านทางช่องทีบีเอส (TBS) เป็นจำนวนตอนทั้งสิ้น 103 ตอนด้วยกันและครั้งที่สอง เริ่มออกอากาศในวันที่ 7 กันยายน พ.ศ. 2524 - 28กันยายน พ.ศ.2525 ผ่านทางช่องสถานีโทรทัศน์นิปปอน (NTV) เป็นจำนวนตอนทั้งสิ้น 30 ตอนด้วยกัน
เจ้าหนูกบอภินิหาร ถือเป็นการ์ตูนอนิเมะคลาสสิกเรื่องหนึ่ง ในสมัยที่การ์ตูนญี่ปุ่นแพร่หลายในประเทศไทย
เจ้าหนูกบอภินิหารในประเทศไทย.
เจ้าหนูกบอภินิหารฉบับหนังสือการ์ตูน หรือ มังงะ ไม่ปรากฏอย่างแน่ชัดภายในประเทศไทย แต่มีการปรากฏของการ์ตูนอนิเมะในรูปแบบวีดิทัศน์ทั้งวิดีโอ และ วีซีดี เป็นของบริษัท Video Square จำกัด เป็นผู้ถือลิขสิทธิ์ของเรื่องเจ้าหนูกบอภินิหารนี้ โดยภายในวีดิทัศน์ทุกชุดจะปรากฏคำพูดในช่วงเปิดของอนิเมะไว้ว่า 'วิดีโอเทปชุดนี้ เป็นลิขสิทธิ์ของ บริษัท วิดีโอสแควร์ จำกัด ห้ามผู้ใดลอกเลียนแบบ ดัดแปลง แก้ไข หรือส่งตามสายเคเบิล หากผู้ใดละเมิดจะถูกดำเนินคดีตามกฎหมายอย่างเด็ดขาด' และ เบอร์โทรศัพท์ของวิดีโอสแควร์ ไว้เสมอ
จำนวนตอน และแผ่นที่บริษัท วิดีโอสแควร์ จำกัด ได้จัดจำหน่ายไม่ทราบโดยแน่ชัด รวมทั้งปีที่ออกจำหน่าย แต่คาดว่าจะเป็นช่วงปี พ.ศ.2540-2541
คาดว่า บริษัท Video Square จำกัด ผู้ถือลิขสิทธิ์ของเรื่อง ไม่ได้แปลภาษามาจากต้นฉบับของประเทศญี่ปุ่นโดยตรง เพราะช่วงเปิดของอนิเมะนี้แบบไทยนั้นมีความเหมือนกับช่วงเปิดของแบบสเปน และมีอนิเมะของตอนหนึ่งได้มีเสียงคำพูด La rana valiente แทรกแทนคำพูดช่วงเปิดปกติว่า เจ้าหนูกบอภินิหาร ซึ่งเป็นชื่อการ์ตูนของเรื่องเจ้าหนูกบอภินิหาร ในฉบับสเปนนั่นเอง จากหลักฐานสองชิ้นจึงน่าจะมีความเป็นไปได้สูงที่ บริษัท Video Square จำกัด ผู้ถือลิขสิทธิ์ของเรื่องนี้ ไม่ได้แปลภาษามาจากต้นฉบับของประเทศญี่ปุ่นโดยตรง
เรื่องย่อ.
เนื้อเรื่องได้เริ่มต้นมาจากที่ว่า ระหว่างที่โปกิชิ (กบ) กำลังกระโดดเล่นบนที่ว่างในสวนสาธารณะซาคุจิอิเขตเมืองเนะริมะ กรุงโตเกียว ก็มีนักเรียนมัธยมคนหนึ่งชื่อ ฮิโรชิ สะดุดก้อนหินล้มทับโปกิชิ ทำให้โปกิชิติดอยู่บนเสื้อของฮิโรชิ
โดยเนื้อเรื่องหลักแล้วเป็นเรื่องราวเกี่ยวกับชีวิตเด็กวัยมัธยม ความวุ่นวาย ป่วนในชีวิตประจำวัน แต่ก็มีโปกิชิช่วยแนะนำ และให้คำปรึกษาต่างๆนานา
ฆาบิ มาร์ติเนซ

ฆาบิเอร์ "ฆาบิ" มาร์ติเนซ อาฆินากา  เกิดเมื่อวันที่ 2 กันยายน ค.ศ. 1988 เป็นนักฟุตบอลชาวสเปน ปัจจุบันเล่นในกับสโมสรสโมสรฟุตบอลไบเอิร์นมิวนิก ในบุนเดิสลีกา ตำแหน่งกองกลางตัวรับ มาร์ติเนซ ยังเล่นให้กับฟุตบอลทีมชาติสเปน และยังเป็นหนึ่งในชุดชนะเลิศฟุตบอลโลก 2010
 "ณ วันที่ 13 September 2016"
 "ณ วันที่ match played 18 June 2014"
นกหงส์หยก

นกหงส์หยก (ชื่อวิทยาศาสตร์: "Melopsittacus undulatus") เป็นนกปากขอขนาดเล็กชนิดหนึ่ง ที่มีลวดลายและสีสันที่สวยงาม ถิ่นกำเนิดดั้งเดิมของนกหงส์หยกอยู่ตามแถบทุ่งหญ้าในประเทศออสเตรเลีย มีชื่อเรียกเล่น ๆ ว่า "บัดจี" (budgie) หรือ "แพระคีต" (parakeet) ครั้งหนึ่ง ผู้คนทั่วไปเคยเข้าใจว่านกหงส์หยกเป็นนกที่อยู่ในจำพวกนกเลิฟเบิร์ด แต่ในปัจจุบันได้ยอมรับกันแล้วว่าเป็นนกคนละจำพวกกัน โดยผู้ที่ทำการอนุกรมวิธาน คือ นักวิทยาศาสตร์ชาวอังกฤษ จอห์น กูลด์ ที่เข้าไปศึกษาธรรมชาติวิทยาที่ออสเตรเลียเมื่อกว่า 100 ปีมาแล้ว โดยถือเป็นนกเพียงชนิดเดียวเท่านั้นที่อยู่ในสกุล "Melopsittacus"
โดยทั่วไปแล้วสีตามธรรมชาติ นกหงส์หยกมักมีขนสีเขียว, ฟ้า, เหลือง และขาว แต่ปัจจุบันได้มีการพัฒนาสายพันธุ์ให้มีความหลากหลายออกไปจากสีดั้งเดิมตามธรรมชาติในฐานะของการเป็นสัตว์เลี้ยง โดยมีชื่อเรียกต่าง ๆ กันตามลักษณะ อาทิ "โอแพล์ลิน", "อัลบิโนส์" และ"ลูติโนส์"
นิเวศวิทยา.
นกหงส์หยกเป็นนกเร่ร่อนพบในที่อยู่อาศัยแบบเปิด ส่วนใหญ่ในทุ่งไม้พุ่ม บริเวณที่เป็นป่าเปิด และทุ่งหญ้าของออสเตรเลีย นกที่พบตามปกติจะอยู่ในฝูงขนาดเล็ก แต่สามารถอยู่ร่วมกันในฝูงที่ใหญ่มากในกรณีที่ถิ่นที่อยู่ดีมาก จำนวนตั้งแต่หลักหมื่นถึงล้านตัว จึงเป็นนกที่มีการเร่ร่อนมาก และการเคลื่อนย้ายจะเป็นไปตามความอุดมสมบูรณ์ของแหล่งอาหารและน้ำ เป็นนกที่ใช้เวลาส่วนใหญ่หมดไปกับการเกี้ยวพาราสีและแลกเปลี่ยนกันถึงสถานที่ ๆ มีแหล่งอาหาร โดยขณะที่รวมตัวกันจำนวนมากนั้น อาจถูกนกนักเหยื่อ เช่น เหยี่ยว ล่าเป็นอาหารได้ แต่นกหงส์หยกก็มีวิธีการบินหลบเลี่ยงที่ดี และสามารถบินลงไปดื่มน้ำได้ขณะที่บินหนีได้อีกด้วย ด้วยการทิ้งตัวดิ่งลงมาคล้ายก้อนหิน
สัตว์เลี้ยง.
ปัจจุบัน นกหงส์หยกเป็นนกที่ได้รับความนิยมอย่างมากในฐานะเป็นสัตว์เลี้ยง จัดเป็นนกที่เลี้ยงง่ายเพาะขยายพันธุ์ได้ง่าย มีราคาถูก ซึ่งปัจจุบันได้มีการพัฒนาสายพันธุ์ต่าง ๆ จนมีสีสันและลวดลายต่าง ๆ สวยงามกว่าในธรรมชาติ โดยพฤติกรรมตามธรรมชาติ นกหงส์หยกจะอยู่รวมกันเป็นฝูง ดังนั้นถ้าเลี้ยงรวมในกรงใหญ่ นกจะมีปฏิสัมพันธ์กันเอง แต่ถ้าเลี้ยงเพียงตัวเดียวหรือคู่เดียว ก็ควรมีของเล่นต่าง ๆ ให้ หรือกระจก สำหรับส่องเพื่อที่นกจะเข้าใจว่ามีตัวอื่นอยู่ร่วมด้วย และใช้สำหรับส่องเพื่อไซ้แต่งขน อาหารหลักของนกหงส์หยก คือ ข้าวฟ่าง, ผักใบเขียวชนิดต่าง ๆ และอาจให้แร่ธาตุเสริม คือ แคลเซียม จากลิ้นทะเลหรือกระดองปลาหมึกด้วย 
สถานที่เลี้ยงควรเป็นที่โปร่ง อากาศถ่ายเทได้ดี ผู้เลี้ยงควรที่จะฉีดสเปรย์น้ำเพื่อที่จะทำความสะอาดนกด้วย การจำแนกเพศของนกหงส์หยก สังเกตได้ที่จมูก ในนกตัวผู้เมื่อเจริญเต็มที่หรือพร้อมที่จะผสมพันธุ์ จะเป็นสีฟ้าเข้ม และในนกตัวเมียนั้นจมูกของนกเมื่อเจริญเต็มที่หรือพร้อมที่จะผสมพันธุ์ จมูกของนกจะมีสีออกเป็นสีเนื้อหรือสีน้ำตาลเข้ม สีดังกล่าวจะเข้มขึ้นเรื่อย ๆ เมื่ออยู่ในฤดูผสมพันธุ์ นกหงส์หยกจะจับคู่เมื่อมันพร้อมที่จะผสมพันธุ์ โดยสังเกตได้จากนกจะอยู่กันเป็นคู่ ไซ้ขนให้กัน และคอยป้อนอาหารให้กัน โดยเข้าสู่วัยเจริญพันธุ์เมื่ออายุได้ราว 11 เดือน หรือ 1 ปี วางไข่ครั้งละ 4-8 ฟอง ระยะฟักตัวประมาณ 18-20 วัน ลูกนกจะโผล่พ้นรังเมื่ออายุได้ 4-5 สัปดาห์
คนุท

คนุท ("มาจากภาษานอร์สโบราณ Knútr แปลว่า knot (เงื่อน)") (5 ธันวาคม ค.ศ. 2006 - 19 มีนาคม ค.ศ. 2011) เป็นหมีขั้วโลกที่เกิดและถูกเลี้ยงดูที่สวนสัตวศาสตร์เบอร์ลิน  มันถูกแม่ปฏิเสธที่จะให้นมตั้งแต่แรกเกิด และถูกเลี้ยงดูอย่างใกล้ชิดโดยเจ้าหน้าที่สวนสัตว์ชื่อ โทมัส เดอร์ไฟลน์ มาตั้งแต่อายุ 44 วัน จนอายุได้ 1 ปี 10 เดือน เมื่อเดอร์ไฟลน์เสียชีวิตอย่างกะทันหันด้วยโรคหัวใจ เมื่อเดือนกันยายน ค.ศ. 2008 คนุทเป็นหมีขั้วโลกตัวแรกในรอบกว่า 30 ปีที่ได้รับการเลี้ยงดูในสวนสัตว์ของเยอรมนีและมีชีวิตรอดจนพ้นวัยทารก 
การเลี้ยงดูคนุทโดยพี่เลี้ยงที่เป็นมนุษย์ ถูกต่อต้านโดยกลุ่มรณรงค์พิทักษ์สิทธิสัตว์ ซึ่งเรียกร้องให้ปล่อยให้มันตายไปตามวิถีธรรมชาติ แทนที่จะนำมาเลี้ยงดูแบบสัตว์เลี้ยง อย่างไรก็ตาม สวนสัตว์เบอร์ลินก็ได้รับการสนับสนุนจากเด็กและผู้ชื่นชอบจำนวนมากให้เลี้ยงดูมันไว้ ด้วยความน่าเอ็นดูของคนุทในวัยเด็ก ทำให้มันกลายเป็นจุดดึงดูดนักท่องเที่ยวจำนวนมากให้มาเยี่ยมชมสวนสัตว์แห่งนี้ รวมไปถึงการวางจำหน่ายวิดีโอและสินค้าที่ระลึก ทำให้ในปี 2007 ที่ทางสวนสัตว์เริ่มนำมันออกแสดงเป็นปีแรก สวนสัตว์มีรายได้สูงสุดในรอบ 163 ปี ของการก่อตั้ง
คนุทได้เสียชีวิตอย่างกะทันหันต่อหน้าผู้ชมในสวนสัตว์เบอร์ลินประมาณ 600-700 คน เมื่อวันที่ 19 มีนาคม ค.ศ. 2011 ด้วยวัย 4 ปี ในขณะที่หมีขั้วโลกที่อยู่ในสวนสัตว์จะมีอายุยืนยาวเฉลี่ย 30 ปี มีคำบอกเล่าจากผู้พบเห็นว่า คนุทเดินวนเป็นวงกลม ขาซ้ายเริ่มสั่นก่อนที่จะตกลงไปในน้ำ เจ้าหน้าที่สันนิษฐานว่าการตายของคนุทอาจเกิดจากอาการผิดปกติทางสมอง โดยเจ้าหน้าที่จะทำการผ่าพิสูจน์ซากเพื่อตรวจสอบสาเหตุการตายที่แท้จริง
แผ่นดินไหวเมกะทรัสต์

แผ่นดินไหวเมกะทรัสต์  เกิดขึ้นที่เขตมุดตัวของเปลือกโลกที่แนวแผ่นเปลือกโลก โดยธรณีภาคแผ่นหนึ่งถูกแรงกระทำให้มุดตัวเข้าใต้ธรณีภาคอีกแผ่นหนึ่ง เนื่องจากการลดเอียงตื้น ๆ ของแผ่นเปลือกโลก ซึ่งทำให้ชิ้นส่วนขนาดใหญ่ติดไม่สามารถขยับได้ แผ่นดินไหวเหล่านี้จึงเป็นแผ่นดินไหวขนาดใหญ่ที่สุด โดยมีโมเมนต์แมกนิจูด (Mw) เกินกว่า 9.0 นับตั้งแต่ ค.ศ. 1900 แผ่นดินไหวที่มีความรุนแรง 9.0 แมกนิจูดขึ้นไปแล้วแต่เป็นแผ่นดินไหวเมกะทรัสต์ทั้งสิ้น เท่าที่ทราบไม่มีกิจกรรมแผ่นดินไหวอื่นใดที่สามารถสร้างแผ่นดินไหวที่มีความรุนแรงเช่นนี้
ศัพทวิทยา.
ระหว่างการแตกออก ด้านหนึ่งของรอยเลื่อนจะถูกดันขึ้นไปเมื่อเทียบกับอีกด้านหนึ่ง และการเคลื่อนที่ประเภทนี้เป็นที่รู้จักกันว่า รอยเลื่อนย้อนมุมต่ำ (thrust) ซึ่งเป็นประเภทหนึ่งของรอยเลื่อนปกติ รอยเลื่อนย้อนมุมต่ำนี้เป็นรอยเลื่อนแบบกลับทิศโดยมีมุมเท 45° หรือน้อยกว่า รอยเลื่อนตามแนวเฉียงมีส่วนประกอบที่สำคัญของรูปแบบการเลื่อนไถล ถึงแม้ว่าเมกะทรัสต์จะไม่มีการจำกัดความอย่างเป็นทางการ คำดังกล่าวได้ถูกใช้อย่างกว้างขวาง และมักจะพิจารณาว่าเป็นรอยเลื่อนย้อนมุมต่ำขนาดใหญ่มาก ซึ่งมักจะเกิดขึ้นที่พื้นผิวของแผ่นเปลือกโลกตามเขตมุดตัวของเปลือกโลก
สโมกกีแบร์

สโมกกีแบร์  เป็นมาสคอตของกรมป่าไม้แห่งสหรัฐอเมริกา (United States Forest Service) ออกแบบขึ้นในปี ค.ศ. 1944 เพื่อใช้ในการประชาสัมพันธ์ให้ประชาชนเข้าใจถึงการป้องกันการเกิดไฟป่า ทั้งนี้เป็นการรณรงค์สืบเนื่องมาจากไฟป่าที่เกิดขึ้นทางชายฝั่งตะวันตกของสหรัฐในช่วงสงครามโลกครั้งที่สอง ที่เกิดจากการวางเพลิงจากเรือดำน้ำ เครื่องบินทะเล และบัลลูนโดยฝ่ายญี่ปุ่นตั้งแต่ปี ค.ศ. 1942
หมีสโมกกีเป็นหมีดำอเมริกัน สวมกางเกงยีนส์และหมวกเจ้าหน้าที่ป่าไม้ ออกแบบครั้งแรกโดยอัลเบิร์ด สตาห์ล ใช้ชื่อ สโมกกี ตามฉายาของ "สโมกกี" โจ มาร์ติน นักผจญเพลิงชาวนิวยอร์กที่พิการทางสายตาเนื่องการดับเพลิงในปี ค.ศ. 1922 ต่อมารูดี เวนเดลิน พนักงานของกรมป่าไม้ได้เป็นผู้รับผิดชอบงานออกแบบสโมกกีจนถึงปี ค.ศ. 1973
ในปี ค.ศ. 1950 เจ้าหน้าที่ป่าไม้ได้ช่วยชีวิตหมีดำตัวหนึ่ง จากไฟป่าที่กินเนื้อที่ถึง 69 ตารางกิโลเมตรของป่าสงวนแห่งชาติลินคอล์นในรัฐนิวเม็กซิโก เจ้าหน้าที่ได้นำหมีตัวนั้นกลับไปที่ทำการ เพื่อฟื้นฟู และตั้งชื่อว่า สโมกกี ตามชื่อมาสคอตของกรม เรื่องราวของหมีสโมกกีกลายเป็นข่าวหนังสือพิมพ์ และถูกตีพิมพ์เรื่องราวในนิตยสารไลฟ์ มันถูกนำไปเลี้ยงดูที่สวนสัตว์แห่งชาติสมิทโซเนียน ในวอชิงตัน ดี.ซี. เป็นเวลา 26 ปี จนเสียชีวิตในปี ค.ศ. 1976 ในภายหลังกรมป่าไม้สหรัฐอเมริกาได้เลี้ยงดูลูกหมีกำพร้าอีกหลายตัว โดยใช้ชื่อว่า ลิตเติลสโมกกี (Little Smokey)
ฟองยักษ์

ฟองยักษ์  เป็นคำศัพท์ทางดาราศาสตร์ที่บ่งบอกถึงโพรงขนาดร้อยๆ ปีแสงที่เต็มไปด้วยแก๊สอุณหภูมิถึง 106 เคลวิน ที่ถูกพัดพาเข้ามาในมวลสารระหว่างดาวโดยซุเปอร์โนวาหลายแห่งและลมดาวฤกษ์ ระบบสุริยะตั้งอยู่ ณ ใกล้ใจกลางของฟองยักษ์แห่งหนึ่งที่รู้จักกันในชื่อของฟองท้องถิ่น ซึ่งถูกตรวจพบอาณาเขตโดยการสูญหายของฝุ่นคอสมิกอย่างเฉียบพลันของดาวฤกษ์ที่อยู่ห่างออกไปกว่า 100 ปีแสง
กอร์เตสเซม

กอร์เตสเซม  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 8,000 คน เกิดขึ้นจากการควบรวม 5 เขตย่อยเข้ามาไว้ด้วยกันในวันที่ 1 มกราคม ค.ศ. 1977 ประกอบด้วยเขตย่อยกอร์เตสเซม, วินเตอส์โฮเฟิน, เคยโคเฟิน, เฟลียร์มาล และเฟลียร์มาลโรต
การแบ่งเขตการปกครอง.
กอร์เตสเซมแบ่งออกเป็น 5 เขตย่อย ดังนี้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ธนะสิทธิ์ พันธุ์พงษ์ไทย

ธนะสิทธิ์ พันธุ์พงษ์ไทย หรือที่รู้จักกันดีในชื่อ อ้วน คาราบาว เป็น มือกลอง ของวง คาราบาว เดิมมีชื่อว่า เทพผจญ พันธุ์พงษ์ไทย มีชื่อเล่นว่า อ้วน เกิดเมื่อวันที่ 6 พฤศจิกายน พ.ศ. 2516 ที่อำเภอด่านขุนทด จังหวัดนครราชสีมา จบการศึกษาศิลปศาสตรบัณฑิต มหาวิทยาลัยราชภัฏจันทรเกษม
อ้วนมีความผูกพันกับคาราบาวมาตั้งแต่ยังเด็ก เมื่อน้าของอ้วนเปิดเพลงเพื่อชีวิต รวมทั้งเพลงของคาราบาวให้ได้ยินมาตั้งแต่เด็ก ๆ เฉพาะคาราบาวน้าเปิดเพลงในอัลบั้มชุดที่ 4 ของวงคาราบาว คือ "ท.ทหารอดทน" 
เริ่มต้นการเล่นดนตรีจากการเป็นนักดนตรีในวงดุริยางค์ เมื่อเข้าเรียนชั้นประถมศึกษา ที่จังหวัดนครราชสีมาซึ่งเป็นบ้านเกิดของอ้วนเอง
อ้วนเล่นดนตรีในฐานะนักดนตรีอาชีพ ด้วยการเป็นแบ๊คอัพให้กับนักร้องในบริษัทแกรมมี่หลายคน เช่น เสาวลักษณ์ ลีละบุตร, สมประสงค์ สิงหวนวัฒน์, ศรัณย่า ส่งเสริมสวัสดิ์, ไพบูลย์เกียรติ เขียวแก้ว หรือ หนู มิเตอร์ ในชื่อวง Power 
มีโอกาสเข้าร่วมงานกับคาราบาวครั้งแรก จากการชักชวนของลือชัย งามสม ในการบันทึกเสียงเพลงประกอบการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541 ที่กรุงเทพมหานครเป็นเจ้าภาพ โดยอ้วนเป็นมือกลอง อีกทั้งยังได้เรียนรู้ทฤษฎีดนตรีเพิ่มเติมจากบรูซ แกสตัน แห่งวงฟองน้ำอีกด้วย
ต่อมาเมื่อปี พ.ศ. 2545 เมื่อชูชาติ หนูด้วง มือกลองของวงป่วยเป็นโรคปลายเส้นประสาทอักเสบ ต้องรักษาตัวที่โรงพยาบาล ตรงกับช่วงเวลาที่คาราบาวกำลังจะทำอัลบั้มพิเศษชุด "คาราบาว อินเตอร์" อ้วนจึงมาทำหน้าที่มือกลองแทน และได้รับการตอบรับเป็นสมาชิกจากยืนยง โอภากุล หัวหน้าวง เมื่อได้หยิบขลุ่ยขึ้นมาเป่าขณะเล่นคอนเสิร์ตที่กรุงอัมสเตอร์ดัม ประเทศเนเธอร์แลนด์ เนื่องจากเล็งเห็นถึงความสามารถ อ้วนจึงกลายมาเป็นสมาชิกของคาราบาวอย่างเต็มตัว และถือเป็นสมาชิกที่มีอายุน้อยที่สุด
ในคอนเสิร์ต 20 ปี คาราบาว เรื่องราวของคน ดนตรี และเขาควาย เมื่อต้นปี พ.ศ. 2546 นั้น อ.ธนิสร์ ศรีกลิ่นดี อดีตสมาชิกซึ่งปกติจะเป็นผู้เป่าขลุ่ยและแซกโซโฟนเกิดติดธุระสำคัญที่ประเทศญี่ปุ่น ไม่อาจมาร่วมแสดงได้ อ้วนจึงรับหน้าที่นี้แทน โดยมีเวลาฝึกแซกโซโฟนก่อนคอนเสิร์ตจะเริ่มเพียง 3 วันเท่านั้น 
ปัจจุบัน อ้วน รับหน้าที่ทั้งเล่นกลอง, คีย์บอร์ด, ขลุ่ย, แซกโซโฟน ตลอดจนร้องประสานด้วย รวมทั้งร้องนำในเพลง "สุรชัย 3 ช่า" โดยเสมือนตัวแทนของ สุรชัย จันทิมาธร(หงา คาราวาน) โดยมีนักดนตรีในดวงใจ คือ อากิระ จิมโบ มือกลองแห่งวง Casiopea วงฟิวชั่นแจ๊สของประเทศญี่ปุ่น
ผลงาน.
 ออนไลน์
ไฟนอล เรสโซลูชั่น (2010)

ไฟนอล เรสโซลูชั่น 2010  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 5 ธันวาคม ค.ศ. 2010 ที่ TNA Impact! Zone เมือง Orlando, Florida โดยรวมปล้ำจากสมาคมทีเอ็นเอไว้ทั้งหมด
ลีกภูมิภาค ภาคตะวันออกเฉียงเหนือ ฤดูกาล 2554

ลีกภูมิภาค ภาคตะวันออกเฉียงเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัดโดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาคเพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1ในฤดูกาลต่อไป
ตารางคะแนน.
"แก้ไขล่าสุด 24 เมษายน พ.ศ. 2554
ทีเอ็นเอ เวิลด์ แชมเปียนชิป

อิมแพ็ค เวิลด์ แชมเปี้ยนชิป  หรือชื่อเดิม ทีเอ็นเอ เวิลด์ เฮฟวี่เวท แชมเปี้ยนชิพ  และอิมแพ็ค เรสต์ลิง เวิลด์เฮฟวี่เวท แชมเปี้ยนชิพ  เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากอิมแพ็ค เรสต์ลิง ก่อตั้งขึ้นเมื่อวันที่ 14 พฤษภาคม ค.ศ. 2007
ในปี ค.ศ. 2017 TNA ได้ทำการเปลี่ยนชื่อสมาคมมาเป็น อิมแพ็ค เรสต์ลิง ในเดือนมีนาคม ค.ศ. 2017 ทำให้เข็มขัดแชมป์ถูกเปลี่ยนตามไป และในศึกSlammiversary XV เข็มขัดเส้นนี้ได้รวมแชมป์กับGFW Global Championship ต่อมาได้ใช้ชื่อ ยูนิฟายด์ จีเอฟดับเบิลยู เวิลด์เฮฟวี่เวท แชมเปี้ยนชิพ หลังจากที่สมาคมได้ทำการรีแบรนด์อีกครั้งมาเป็นชื่อ GFW
ประวัติ.
นับตั้งแต่สมาคมอิมแพ็ค เรสต์ลิง ได้ก่อตั้งขึ้นในนามของ โทเทิลนอนสต็อปแอคเชินเรสต์ลิง ในเดือนพฤษภาคม ปี ค.ศ. 2002 โดย TNA ถูกควมคุมและอยู่ในภายใต้การดูแลของแชมป์ NWA World Heavyweight และ World Tag Team Championships ในสมาคม National Wrestling Alliance (NWA) ซึ่งได้เข้ามาเป็นสมาคมในสมาชิกในเครือ NWA ในชื่อของ NWA-TNA ต่อมาในวันที่ 22 มิถุนายน ค.ศ. 2002 NWA-TNA ได้จัดรายการแมทช์การปล้ำครั้งแรกของสมาคม โดยคู่เอกเป็นแมทช์การปล้ำ Gauntlet for the Gold หรือแบทัลรอยัล 20 คน เพื่อหาแชมป์โลก NWA คนแรกในสมาคม TNA โดย Ken Shamrock เอาชนะ Malice ไปได้
การสถาปนาแชมป์.
แชมป์โลก NWA และแชมป์แทกทีม ถูกโต้แย้งใน TNA จนถึงเช้าวันที่ 13 พฤษภาคม ค.ศ. 2007 ซึ่งในวันนั้น กรรมการบริหารของสมาคม NWA Robert Trobich ได้ประกาศการสิ้นสุดสัญญาห้าปีของการเป็นสมาคมสมาชิกในเครือของ TNA ซึ่งทำให้พวกเขาสามารถควบคุมเข็มขัดแชมป์ได้อย่างเต็มที่ ซึ่งมีผลทำให้แชมป์โลก NWA คือ Christian Cage และแชมป์แทกทีม NWA คือ Team 3D ได้ถูกปลดออกจากตำแหน่งแชมป์ ในศึก Sacrifice ปี ค.ศ. 2007 ได้มีการจัดแมทช์การปล้ำแทกทีมชิงแชมป์แทกทีม NWA เป็นครั้งสุดท้ายใน TNA คือ ทีม Cage ปะทะ ทีม 3D และเดิมทีได้กำหนดให้มีกำหนดจะปกป้องแชมป์โลก NWA ในวันเดียวกันได้จัดแมทช์การปล้ำ 3 เส้า เพื่อหาแชมป์โลก TNA คนแรกในสมาคม โดยมี Kurt Angle ,Sting และ Christian Cage โดย Kurt Angle ได้กลายเป็นแชมป์คนแรก
คูรูเมะ

คูรูเมะ (; โรมาจิ: "Kurume-shi") เป็นนครในจังหวัดฟูกูโอกะ บนเกาะคีวชู ประเทศญี่ปุ่น มีขนาดพื้นที่ทั้งสิ้น 229.96 ตารางกิโลเมตร มีจำนวนประชากรประมาณ 301,818 คน
วันดาวน์ซินโดรมโลก

วันดาวน์ซินโดรมโลก (WDSD) ตรงกับวันที่ 21 มีนาคมของทุกปี ในวันนี้ องค์การดาวน์ซินโดรมทั่วโลกจะจัดและเข้าร่วมงานที่ต้องการให้สาธารณชนเพิ่มความตระหนักเกี่ยวกับดาวน์ซินโดรม โดยมีการจัดขึ้นครั้งแรกเมื่อวันที่ 21 มีนาคม พ.ศ. 2549 ในประเทศสิงคโปร์ และปัจจุบัน มีการจัดงานขึ้นโดยสมาคมดาวน์ซินโดรม
ประวัติ.
ดาวน์ซินโดรมได้รับการวินิจฉัยครั้งแรกเป็นความผิดปกติของโครโมโซมใน ค.ศ. 1959 โดยกุมารแพทย์และนักพันธุศาสตร์ชาวฝรั่งเศส เจอโรม เลอเจอร์ เด็กทารก 1 คน ใน 733 คนป่วยด้วยโรคดาวน์ซินโดรมแต่กำเนิด ในสหรัฐอเมริกาเพียงประเทศเดียว มีผู้ป่วยดาวน์ซินโดรมถึงกว่า 400,000 คน
วันดังกล่าวได้รับการเลือกโดย Down Syndrome International (DSI) เพื่อบ่งชี้ถึงความเป็นไปได้อย่างเดียวของความผิดปกติของโครโมโซมคู่ที่ 21 และถูกใช้โดยมีความหมายเดียวกันกับดาวน์ซินโดรม
ประมวลกฎหมายนโปเลียน

ประมวลกฎหมายนโปเลียน  มีชื่อทางการว่า ประมวลกฎหมายแพ่งของฝรั่งเศส  เป็นประมวลกฎหมายแพ่งของฝรั่งเศส ตราขึ้นในสมัยคณะกงสุลฝรั่งเศสเมื่อ ค.ศ. 1804 และยังคงมีผลใช้งาน ถึงแม้ว่าจะถูกแก้ไขมาหลายครั้งก็ตาม
ประมวลกฎหมายฉบับนี้ ยกเลิกเอกสิทธิ์โดยกำเนิด เปิดเสรีภาพในการนับถือศาสนา และเจาะจงว่าหน้าที่ข้าราชการจะต้องมีคุณสมบัติเหมาะสมที่สุด ตัวประมวลกฎหมายถูกร่างขึ้นอย่างรวดเร็วโดยคณะกรรมการที่มีนักนิติศาสตร์ที่มีชื่อเสียงสี่คนและมีผลใช้บังคับในวันที่ 21 มีนาคม ค.ศ. 1804 ประมวลกฎหมายดังกล่าว ซึ่งเน้นเป็นพิเศษในด้านการเขียนอย่างชัดเจนและเข้าถึงได้ง่าย เป็นก้าวสำคัญในการแทนที่กฎหมายสมัยศักดินา นักประวัติศาสตร์ โรเบิร์ต ฮอลต์แมน ระบุว่า ประมวลกฎหมายนี้เป็นหนึ่งในเอกสารไม่กี่ชิ้นเท่านั้นที่มีอิทธิพลต่อโลกทั้งใบ
ประมวลกฎหมายนโปเลียนไม่ใช่ประมวลกฎหมายที่จัดทำขึ้นครั้งแรกในทวีปยุโรปในระบบกฎหมายแพ่ง โดยประมวลกฎหมายที่จัดทำขึ้นก่อนหน้านั้น ได้แก่ บาวาเรีย (ค.ศ. 1756) ปรัสเซีย (ค.ศ. 1764) และกาลิเซียตะวันตก (ค.ศ. 1797) อย่างไรก็ตาม เป็นประมวลกฎหมายสมัยใหม่ฉบับแรกที่มีขอบเขตทั่วทวีปยุโรป และมีอิทธิพลอย่างมากต่อกฎหมายของหลายประเทศซึ่งจัดทำขึ้นระหว่างและภายหลังสงครามนโปเลียน ประมวลกฎหมายดังกล่าวยังส่งอิทธิพลไปยังประเทศที่กำลังพัฒนานอกยุโรป โดยเฉพาะในละตินอเมริกาและตะวันออกกลางที่พยายามทำให้ทันสมัยและแทนที่อำนาจศักดินาผ่านการปฏิรูปกฎหมาย
การล้ำหน้า (ฟุตบอล)

การล้ำหน้า  เป็นหนึ่งในกติกาของกีฬาฟุตบอล ซึ่งระบุไว้ว่าผู้เล่นจะอยู่ในตำแหน่งล้ำหน้าถ้าหากส่วนใดส่วนหนึ่งของร่างกายของผู้เล่นที่อยู่ในแดนฝ่ายตรงข้าม (ยกเว้นส่วนแขนและมือ) อยู่ใกล้กับเส้นประตูของฝ่ายตรงข้ามมากกว่าผู้เล่นของฝ่ายตรงข้ามที่อยู่ใกล้เส้นประตูมากที่สุดเป็นอันดับที่สอง (โดยปกติแล้วผู้เล่นฝ่ายตรงข้ามที่อยู่ใกล้เส้นประตูมากที่สุดเป็นอันดับแรก มักจะเป็นผู้รักษาประตู)
การอยู่ในตำแหน่งล้ำหน้านั้นไม่ถือว่าเป็นการฟาวล์ในตัวมันเอง ยกเว้นแต่ผู้เล่นนั้นจะเป็นส่วนหนึ่งในการส่งบอลขณะนั้น, ผู้เล่นนั้นขัดขวางการเล่นของฝ่ายตรงข้าม, หรือผู้เล่นได้เปรียบจากการอยู่ในตำแหน่งล้ำหน้า
ความผิดฐานล้ำหน้า.
แม้ว่าการอยู่ในตำแหน่งล้ำหน้าจะไม่ถือว่าเป็นการทำฟาวล์ แต่ผู้เล่นสามารถทำฟาวล์ในตำแหน่งล้ำหน้าได้จากกรณีดังนี้
เป็นส่วนหนึ่งของการส่งบอล.
ผู้เล่นรับหรือสัมผัสบอสที่ส่งต่อมาจากผู้ร่วมทีม
ขัดขวางการเล่นของฝ่ายตรงข้าม.
เช่นการขัดขวางไม่ให้ผู้เล่นฝ่ายตรงข้ามสามารถรับบอลได้สะดวก หรือความพยายามในการแย่งบอลในขณะที่อยู่ในตำแหน่งล้ำหน้า
มีความได้เปรียบจากตำแหน่งล้ำหน้า.
เช่นการรับบอลที่ชนเสาหรือชนคาน
อย่างไรก็ตาม การรับบอลที่มาจากผู้รักษาประตู ลูกทุ่ม หรือลูกเตะมุม จะไม่ถือว่าเป็นการทำฟาวล์ ในขณะที่การรับบอลจากลูกฟรีคิกและการดร็อปบอลในขณะที่อยู่ในตำแหน่งล้ำหน้า จะถือว่าเป็นการทำฟาวล์
การลงโทษ.
เมื่อผู้เล่นทำฟาวล์ในการล้ำหน้า กรรมการจะทำการลงโทษโดยให้เป็นจุดฟรีคิกสองจังหวะแก่ฝ่ายตรงข้ามในจุดที่ผู้เล่นทำฟาวล์
สมาพันธ์ฟุตบอลอเมริกาเหนือ อเมริกากลาง และแคริบเบียน

สมาพันธ์ฟุตบอลอเมริกาเหนือ อเมริกากลาง และแคริบเบียน  หรือ คอนคาแคฟ  เป็นสมาพันธ์ฟุตบอลที่ดูแลในพื้นที่อเมริกาเหนือ อเมริกากลาง และแคริบเบียน รวมถึง 3 ชาติในอเมริกาใต้อย่างกายอานา ซูรินาม และเฟรนช์เกียนา
คอนคาแคฟก่อตั้งขึ้นเมื่อวันที่ 18 กันยายน ค.ศ. 1961 ในเม็กซิโกซิตี ประเทศเม็กซิโก จากการรวมตัวกันของสมาพันธ์ฟุตบอลอเมริกาเหนือ (NAFC) และสมาพันธ์ฟุตบอลอเมริกากลางและแคริบเบียน (CCCF) คอนคาแคฟเป็นหนึ่งใน 6 สมาพันธ์ตามภูมิภาคต่าง ๆ ภายใต้การดูแลของฟีฟ่า โดยมีหน้าที่ได้การจัดการการแข่งขันฟุตบอลระหว่างชาติต่าง ๆ และสโมสรต่าง ๆ
ทีมที่ผ่านเข้ารอบฟุตบอลโลก.
ทีมชาย.
ตารางต่อไปนี้แสดงถึงตัวแทนคอนคาแคฟที่เข้าแข่งขันฟุตบอลโลก เรียงตามจำนวนครั้งที่เข้าร่วม
ทีมหญิง.
ตารางต่อไปนี้แสดงถึงตัวแทนคอนคาแคฟที่เข้าแข่งขันฟุตบอลโลกหญิง เรียงตามจำนวนครั้งที่เข้าร่วม
ธรรศภาคย์ ชี

<ns>0</ns>
 <revision>
 <parentid>12426252</parentid>
 <timestamp>2025-08-19T16:33:28Z</timestamp>
 <contributor>
 <ip>2405:9800:BA00:3115:A124:9F3B:7EB9:DCA3</ip>
 </contributor>
 <comment>/* ซิงเกิ้ล */</comment>
 <origin>12485283</origin>
 <model>wikitext</model>
 <format>text/x-wiki</format>
ธรรศภาคย์ แซ่ชี (เกิด 30 ตุลาคม พ.ศ. 2534) ชื่อเล่น บี้ หรือที่รู้จักกันในชื่อ บี้ เคพีเอ็น เป็นนักร้องและนักแสดงลูกครึ่งไทย-ไต้หวัน มีชื่อเสียงจากการเป็นผู้เข้าแข่งขันบนเวที KPN Award ครั้งที่ 20 และได้รับรางวัลนักร้องยอดเยี่ยมแห่งประเทศไทย 
ประวัติ.
ธรรศภาคย์ แซ่ชี หรือ ธรรศภาคย์ ชี เกิดเมื่อวันที่ 30 ตุลาคม พ.ศ. 2534 เป็นบุตรของฝ่าชน แซ่ชี กับนนทลี แซ่จุ้ง จบการศึกษาชั้นมัธยมศึกษาจากโรงเรียนหาดใหญ่วิทยาลัย ปัจจุบันเข้าศึกษาระดับปริญญาตรี คณะนิเทศศาสตร์ สาขาวิชาการสื่อสารเชิงกลยุทธ์ มหาวิทยาลัยหอการค้าไทย 
สมรสกับ สุมณทิพย์ เหลืองอุทัย กันด้วยพิธีอย่างศาสนาคริสต์ตามศาสนาที่ฝ่ายหญิงนับถือเมื่อวันที่ 23 มกราคม พ.ศ. 2559 ณ โบสถ์เซ็นหลุยส์ มารี เดอ มงฟอร์ ภายในมหาวิทยาลัยอัสสัมชัญ และจัดพิธีสมรสตามศาสนาพุทธในวันที่ 6 มีนาคมปีเดียวกัน มีบุตรสาวคือ พอลลีน่า ชี (ชื่อเล่น เป่าเปา) เกิดเมื่อวันที่ 23 มิถุนายน พ.ศ. 2559 และลาลิน่า ชี (ชื่อเล่น เป่าเป้ย์) เกิดเมื่อวันที่ 8 พฤษภาคม พ.ศ. 2563
เทย์เลอร์ มอมเซน

เทย์เลอร์ มิเชล มอมเซน  (เกิดเมื่อวันที่ 26 กรกฎาคม ค.ศ. 1993) เป็นนักร้อง นักแต่งเพลง อดีตนักแสดง และนางแบบชาวอเมริกัน เธอเป็นที่รู้จักด้านการร้องเพลงและเป็นนักร้องนำวงดนตรีร็อค The Pretty Reckless นอกจากนี้เธอยังเป็นนักแสดงที่โด่งดังจากซีรีส์ยอดฮิต "Gossip Girl" (2007–2012) รับบทเป็น เจนนี่ ฮัมฟรีย์ เด็กสาวผู้มุ่งมั่นอยากจะเป็นดีไซเนอร์ และรับบทเป็น ซินดี้ ลู ฮู ในภาพยนตร์เรื่อง "Dr. Seuss' How the Grinch Stole Christmas" (2000)
การเดินทางของกัลลิเวอร์

การเดินทางของกัลลิเวอร์  เป็นนวนิยายโดยโจนาทาน สวิฟต์ นักเขียนและนักบวชชาวไอริช ตีพิมพ์ครั้งแรกในปี ค.ศ. 1726 และปรับปรุงแก้ไขในฉบับตีพิมพ์ ค.ศ. 1735 เป็นวรรณกรรมเสียดสีพฤติกรรมมนุษย์ วิจารณ์สังคม การเมืองอังกฤษ และล้อเลียนวรรณกรรมแนวผจญภัยที่เป็นที่นิยมในขณะนั้น เช่นเรื่อง โรบินสัน ครูโซ (1719)
นวนิยายเรื่องนี้มีชื่อเต็มว่า "Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of Several Ships" แบ่งออกเป็น 4 ภาค กล่าวถึงการผจญภัยของเลอมูเอล กัลลิเวอร์ นายแพทย์ที่ชื่นชอบการเดินทางทางเรือ โดยสารเรือข้ามสมุทรไปยังดินแดนต่างๆ โดยเฉพาะภาคแรกซึ่งเรือของกัลลิเวอร์อัปปางและไปอยู่ในดินแดนของคนแคระ และภาคสองในดินแดนของยักษ์
สวิฟต์เขียนนวนิยายเรื่องนี้โดยใช้นามปากกา เลอมูเอล กัลลิเวอร์ โดยเขียนในลักษณะบันทึกประจำวันของตัวผู้เขียนเอง
สมาชิกสภาผู้แทนราษฎรจังหวัดกระบี่

จังหวัดกระบี่ มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดกระบี่มีสมาชิกสภาผู้แทนราษฎรคนแรก คือ พระบริรักษ์ราชอักษร (มาตย์ ณ ถลาง)
      พรรคประชาธิปัตย์
      พรรคเสรีมนังคศิลา
      พรรคประชาธิปัตย์
      พรรคกิจสังคม
      ไม่สังกัดพรรคการเมือง
      พรรคประชาธิปัตย์
      พรรคกิจสังคม
      พรรคกิจประชาคม 
      พรรคประชาชน → พรรคเอกภาพ 
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคภูมิใจไทย
สมาชิกสภาผู้แทนราษฎรจังหวัดกาญจนบุรี

จังหวัดกาญจนบุรี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดกาญจนบุรีมีสมาชิกสภาผู้แทนราษฎรคนแรก คือ นายดาบ ยู่เกียง ทองลงยา
      พรรคประชาธิปัตย์ → พรรคประชาชน (พ.ศ. 2490)
      พรรคสหชีพ
      พรรคเสรีมนังคศิลา
      พรรคสหภูมิ → พรรคชาติสังคม 
      ไม่สังกัดพรรคการเมือง
      พรรคเกษตรสังคม
      พรรคธรรมสังคม
      พรรคประชาธิปัตย์
      พรรคชาติไทย 
      พรรคสยามประชาธิปไตย
      พรรคกิจสังคม 
      พรรคชาติไทย 
      พรรคกิจสังคม 
      พรรคประชาธิปัตย์
      พรรคกิจประชาคม 
      พรรคราษฎร (พ.ศ. 2529) 
      พรรคพลังธรรม 
      พรรคนำไทย 
      พรรคชาติไทย 
      พรรคประชาธิปัตย์
      พรรคความหวังใหม่ 
      พรรคไทยรักไทย
      พรรคประชาธิปัตย์
      พรรคความหวังใหม่ → พรรคไทยรักไทย 
      พรรคประชาธิปัตย์
      พรรคพลังประชาชน → พรรคเพื่อไทย
      พรรคพลังประชาชน → พรรคภูมิใจไทย
      พรรคเพื่อไทย
      พรรคประชาธิปัตย์
      พรรคพลังประชารัฐ 
      พรรคภูมิใจไทย
สมาชิกสภาผู้แทนราษฎรจังหวัดกาฬสินธุ์

จังหวัดกาฬสินธุ์ มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นกาฬสินธุ์ยังเป็นเพียงอำเภอหนึ่งของจังหวัดมหาสารคาม 
ปี พ.ศ. 2490 กาฬสินธุ์ยกฐานะขึ้นมาเป็นจังหวัด และในการเลือกตั้ง พ.ศ. 2491 จังหวัดกาฬสินธุ์ มีสมาชิกสภาผู้แทนราษฎรคนแรก คือ นายกว้าง ทองทวี
      พรรคธรรมาธิปัตย์ (พ.ศ. 2498)
      พรรคชาติสังคม
      ไม่สังกัดพรรคการเมือง
      พรรคอิสระ
      พรรคประชาธิปัตย์
      พรรคประชาธิปัตย์
      พรรคกิจสังคม
      พรรคเกษตรสังคม
      พรรคชาติไทย
      พรรคประชาธิปัตย์
      พรรคธรรมสังคม
      พรรคกิจสังคม 
      พรรคสยามประชาธิปไตย
      พรรคชาติประชาธิปไตย
      พรรคกิจสังคม 
      พรรคประชาชน → พรรคชาติไทย 
      พรรคสามัคคีธรรม 
      พรรคความหวังใหม่ 
      พรรคชาติพัฒนา (พ.ศ. 2535) 
      พรรคชาติไทย
      พรรคไทยรักไทย
      พรรคชาติไทย
      พรรคความหวังใหม่ → พรรคไทยรักไทย
      พรรคพลังประชาชน → พรรคเพื่อไทย
      พรรคเพื่อไทย 
      พรรคพลังประชารัฐ → พรรคกล้าธรรม
      พรรคภูมิใจไทย
สมาชิกสภาผู้แทนราษฎรจังหวัดกำแพงเพชร

จังหวัดกำแพงเพชร มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดกำแพงเพชรมีสมาชิกสภาผู้แทนราษฎรคนแรก คือ นายฮั้ว ตามไท 
      พรรคประชาธิปัตย์ → พรรคประชาชน (พ.ศ. 2490)
      พรรคเสรีมนังคศิลา
      พรรคสหภูมิ → พรรคชาติสังคม 
      พรรคสหประชาไทย
      พรรคประชาธิปัตย์
      พรรคชาติไทย 
      พรรคประชาธิปัตย์
      พรรคกิจสังคม 
      พรรคสหประชาธิปไตย 
      พรรครวมไทย (พ.ศ. 2529) → พรรคเอกภาพ 
      พรรคสามัคคีธรรม 
      พรรคชาติพัฒนา (พ.ศ. 2535) 
      พรรคชาติไทย 
      พรรคประชาธิปัตย์
      พรรคความหวังใหม่ 
      พรรคชาติพัฒนา (พ.ศ. 2535) 
      พรรคไทยรักไทย
      พรรคประชาธิปัตย์
      พรรคประชาธิปัตย์
      พรรคพลังประชาชน → พรรคเพื่อไทย
      พรรคเพื่อไทย
      พรรคประชาธิปัตย์
      พรรคพลังประชารัฐ → พรรคเศรษฐกิจไทย → พรรคพลังประชารัฐ 
      พรรคพลังประชารัฐ 
      พรรคพลังประชารัฐ → พรรคกล้าธรรม
เกียรติ ศงสนันทน์

เกียรติ ศงสนันทน์ เป็นนักเขียนบทภาพยนตร์ และผู้กำกับภาพยนตร์ชาวไทย
เกียรติเกิดที่กรุงเทพมหานคร จบการศึกษาจากโรงเรียนสวนกุหลาบวิทยาลัย รุ่นเดียวกับคงเดช จาตุรันต์รัศมี จากนั้นได้ศึกษาต่อสาขาวิชาออกแบบนิเทศศิลป์ คณะศิลปะและการออกแบบ มหาวิทยาลัยรังสิต และทำงานที่บริษัทโฆษณา เคยร่วมกับคงเดชกำกับภาพยนตร์สั้น เรื่อง "เจ๊ง" ส่งเข้าร่วมการประกวดของมูลนิธิหนังไทย ได้รับรางวัลชมเชยในปี พ.ศ. 2542 
เกียรติมีผลงานเขียนบทและกำกับภาพยนตร์ จากเรื่อง "สยิว" ในปี พ.ศ. 2546 ซึ่งเป็นผลงานร่วมกับคงเดช จาตุรันต์รัศมี จากโครงการประกวดภาพยนตร์สั้น 'ส่งฝันสู่ฟิล์ม' ที่จัดโดยนิตยสารซีเนแมก ภาพยนตร์เรื่องนี้ได้รับรางวัล Asian Trade Winds Award - Honorable Mention จากเทศกาลภาพยนตร์นานาชาติซีแอทเทิล ประจำปี 2003 สหรัฐอเมริกา และได้รับการเสนอชื่อเข้ารับรางวัลกรังปรีซ์ จากเทศกาลภาพยนตร์นานาชาติบราติสลาวา ประจำปี 2004 ประเทศสโลวาเกีย 
เกียรติ ศงสนันทน์ ยังเป็นผู้ร่วมเขียนบทภาพยนตร์เรื่อง "อสุจ๊าก" (2550) และ "ท้าชน" (2552)
นางงามจักรวาล 2009

นางงามจักรวาล 2009  เป็นการจัดการประกวดครั้งที่ 58 จัดในวันที่ 24 สิงหาคม พ.ศ. 2552 (ตามเวลาในประเทศไทย) ณ เกาะแอตแลนติส พาราไดซ์ แนสซอ ประเทศบาฮามาส โดย ดายานา เมนโดซา นางงามจักรวาล 2008 จากประเทศเวเนซุเอลา มอบมงกุฎให้แก่ เอสเตฟานิอา เฟร์นันเดซ จากประเทศเวเนซุเอลา ครองตำแหน่งนางงามจักรวาล 2009 โดยนับเป็นครั้งแรกในประวัติศาสตร์การประกวดที่มีประเทศได้ครองตำแหน่งนางงามจักรวาลติดต่อกัน
การเลือกเจ้าภาพ.
โดนัลด์ ทรัมป์ มีความตั้งใจจะจัดการประกวดปี 2009 ที่ดูไบ สหรัฐอาหรับเอมิเรตส์ แต่มีปัญหาทางด้านการเมืองและเหตุผลทางศาสนา ประเทศโครเอเชียมีความสนใจที่จะเป็นเจ้าภาพ แต่ยกเลิกไป เพราะมีปัญหาด้านเศรษฐกิจ ในเดือนกรกฎาคม จอนาทัน เวสต์บรุก เสนอให้ประเทศออสเตรเลียเป็นเจ้าภาพ แต่ไม่สำเร็จ ทางกองประกวดจึงเลือกประเทศบาฮามาสเป็นเจ้าภาพในที่สุด
ผลการประกวด.
คะแนนรอบสุดท้าย.
<templatestyles src="Col-begin/styles.css"/>
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 84 ผู้เข้าประกวด ต่อไปนี้
ภาวะภูมิต้านตนเอง

ภาวะภูมิต้านตนเอง  เกิดจากความล้มเหลวของระบบภูมิคุ้มกันทำให้ร่างกายไม่สามารถรับรู้ได้ว่าส่วนหนึ่งๆ เป็นส่วนหนึ่งของร่างกายตัวเอง ทำให้ระบบภูมิคุ้มกันมีการตอบสนองต่อเซลล์และเนื้อเยื่อของตัวเอง โรคที่เกิดจากความผิดปกติทางภูมิคุ้มกันเช่นนี้เรียกว่าโรคภูมิต้านตนเอง
สมาชิกสภาผู้แทนราษฎรจังหวัดขอนแก่น

จังหวัดขอนแก่น มีเขตเลือกตั้งสมาชิกสภาผู้แทนราษฎร 11 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 11 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดขอนแก่นมีสมาชิกสภาผู้แทนราษฎรคนแรก คือ หลวงพิพัฒน์พลกาย (กระจ่าง วิโรจน์เพชร)
      พรรคสหชีพ
      พรรคแนวรัฐธรรมนูญ
      พรรคประชาธิปัตย์
      พรรคเศรษฐกร
      พรรคขบวนการไฮด์ปาร์ค
      พรรคเสรีประชาธิปไตย
      พรรคแนวร่วม-เศรษฐกร
      พรรคอิสระ
      พรรคสหประชาไทย 
      ไม่สังกัดพรรคการเมือง
      พรรคแนวร่วมสังคมนิยม
      พรรคพลังใหม่
      พรรคชาติไทย
      พรรคประชาธิปัตย์
      พรรคธรรมสังคม
      พรรคพลังใหม่
      พรรคกิจสังคม
      พรรคชาติไทย
      พรรคสังคมประชาธิปไตย
      พรรคชาติประชาธิปไตย
      พรรคประชากรไทย
      พรรคกิจประชาคม
      พรรคราษฎร (พ.ศ. 2529)
      พรรคประชาธิปัตย์
      พรรคกิจสังคม
      พรรคสหประชาธิปไตย
      พรรคปวงชนชาวไทย (พ.ศ. 2525)
      พรรคราษฎร (พ.ศ. 2529)
      พรรคมวลชน
      พรรคกิจสังคม
      พรรคชาติไทย
      พรรครวมไทย (พ.ศ. 2529) → พรรคเอกภาพ
      พรรคกิจประชาคม → พรรคเอกภาพ
      พรรคความหวังใหม่
      พรรคสามัคคีธรรม
      พรรคพลังธรรม
      พรรคเสรีธรรม (พ.ศ. 2535)
      พรรคชาติพัฒนา (พ.ศ. 2535)
      พรรคนำไทย
      พรรคไทยรักไทย
      พรรคกิจสังคม
      พรรคเสรีธรรม (พ.ศ. 2535) → พรรคไทยรักไทย
      พรรคความหวังใหม่ → พรรคไทยรักไทย
      พรรคชาติพัฒนา (พ.ศ. 2535)
      พรรคพลังประชาชน → พรรคภูมิใจไทย
      พรรคพลังประชาชน → พรรคเพื่อไทย
      พรรคเพื่อไทย 
      พรรคอนาคตใหม่ → พรรคภูมิใจไทย 
      พรรคพลังประชารัฐ → พรรคภูมิใจไทย 
      พรรคพลังประชารัฐ → พรรคเศรษฐกิจไทย → พรรคพลังประชารัฐ
      พรรคก้าวไกล → พรรคประชาชน 
      พรรคภูมิใจไทย
      พรรคภูมิใจไทย → พรรคกล้าธรรม 
      พรรคเพื่อไทย
การลงประชามติรัฐธรรมนูญอียิปต์ พ.ศ. 2554

การลงประชามติรัฐธรรมนูญอียิปต์ พ.ศ. 2554 มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น
การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ
การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง
การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว
ประวัติ.
รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป
หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555
จัตุรัสทาห์รีร์

จัตุรัสตะหฺรีร์ (หมายถึง "จัตุรัสการปลดปล่อย") เป็นจัตุรัสสาธารณะขนาดใหญ่ในกรุงไคโร ประเทศอียิปต์ เดิมถูกเรียกว่า จัตุรัสอิสมาอีลิยยะหฺ หลังจากผู้ปกครองสมัยคริสต์ศตวรรษที่ 19 อิสมาอิล ปาชา ผู้ซึ่งมอบหมายให้ก่อสร้างรูปแบบ "กรุงปารีสริมฝั่งแม่น้ำไนล์" ขึ้นเป็นเขตใหม่ของเมือง ภายหลังการปฏิวัติอียิปต์ ค.ศ. 1919 จัตุรัสดังกล่าวได้กลายมาเป็นที่รู้จักกันอย่างกว้างขวางว่า จัตุรัสตะหฺรีร์ (การปลดปล่อย) แต่จัตุรัสยังไม่ได้ถูกเปลี่ยนชื่ออย่างเป็นทางการจนกระทั่งการปฏิวัติอียิปต์ ค.ศ. 1952 ซึ่งเปลี่ยนแปลงการปกครองจากราชาธิปไตยภายใต้รัฐธรรมนูญมาเป็นสาธารณรัฐ
ชาวเบตาอิสราเอล

ชาวเบตาอิสราเอล (ภาษาฮีบรู: בֵּיתֶא יִשְׂרָאֵל‎‎ - Beyte (beyt) Israel, ภาษากืออึซ: ቤተ እስራኤል - Bēta 'Isrā'ēl, modern Bēte 'Isrā'ēl, EA: "Betä Əsraʾel", บ้านของอิสราเอล") หรือชาวยิวเอธิโอเปีย (ภาษาฮีบรู: יְהוּדֵי ‏אֶ‏תְיוֹ‏פְּ‏יָ‏ה‎‎: yehudei itiyopya, ภาษากืออึซ: "የኢትዮጵያ አይሁድዊ", ye-Ityoppya Ayhudi), เป็นชื่อของชุมชนชาวยิวที่อาศัย ในบริเวณของจักรวรรดิอัคซุมหรือจักรวรรดิเอธิโอเปีย (ฮาเบซหรืออบิสซิสเนีย) ซึ่งปัจจุบันถูกแบ่งเป็นเขตอัมฮาราและทือกรึญญา
ชาวเบตาอิสราเอลอาศัยอยู่ทางเหนือและตะวันตกเฉียงเหนือของเอธิโอเปีย มีหมู่บ้านอย่างน้อย 500 หมู่บ้าน กระจายในเขตปกครองของชาวคริสต์และมุสลิม ส่วนใหญ่อาศัยอยู่หนาแน่นบริเวณทะเลสาบทานา และทางเหนือของทะเลสาบในติเกร กอนเดอร์ และเวลโล มีส่วนน้อยอาศัยอยู่ในเมืองกอนเดอร์และแอดดิส อะบาบา
เกือบทั้งหมดของชุมชนชาวเบตาอิสราเอลในเอธิโอเปียมากกว่า 120,000 คนอาศัยอยู่ในอิสราเอลภายใต้กฎหมายของการอพยพกลับซึ่งจะทำให้ชาวยิวและผู้ที่มีพ่อแม่หรือปู่ย่าตายายเป็นชาวยิวและคู่สมรสของพวกเขามีสิทธิที่จะตั้งถิ่นฐานในอิสราเอลและได้รับสัญชาติ รัฐบาลอิสราเอลได้ดำเนินการช่วยเหลือชาวเบตาอิสราเอลส่วนใหญ่โดยเฉพาะอย่างยิ่งในระหว่างปฏิบัติการโมเสส(พ.ศ. 2527) และปฏิบัติการโซโลมอน (พ.ศ. 2534) การย้ายถิ่นของพวกเขาเกิดขึ้นเมื่อเกิดสงครามกลางเมืองและความอดอยากคุกคามประชากรชาวยิวในประเทศเอธิโอเปีย การอพยพได้เกิดขึ้นอย่างต่อเนื่องจนถึงปัจจุบัน ทุกวันนี้ชาวเบตาอิสราเอล 81,000 คน เกิดในเอธิโอเปียในขณะที่ 38,500 คนหรือ 32% เกิดในอิสราเอล . การดูดกลืนชาวเอธิโอเปียเข้าสู่สังคมอิสราเอลเป็นเครื่องหมายของความพยายามที่ประสบความสำเร็จในการรวมกลุ่มคนผิวสี ให้เป็นพลเมืองเท่าเทียมกับ คนส่วนใหญ่ของประเทศที่เป็นคนผิวขาว . 
ชาวฟาลาซมูราเป็นลูกหลานของชาวเบตาอิสราเอล ที่หันไปนับถือศาสนาคริสต์ บางส่วนกลับไปปฏิบัติตามหลักศาสนายูดายและที่อาศัยอยู่ในชุมชนของ ชาวฟาลาซมูรา ผู้นำทางจิตวิญญาณของชาวเบตาอิสราเอลได้ถกเถียงเกี่ยวกับการยอมรับว่าชาวฟาลาซมูราเป็นชาวยิว และยังเป็นหัวข้อถกเถียงในสังคมอิสราเอล